 MINISTARSTVO POLJOPRIVREDE

 DUBROVAČKO –NERETVANSKA ŽUPANIJA

 PODRUŽNICA KORČULA- LASTOVO

 24.04.2020.

OBAVIJEST VINOGRADARIMA!

Količina oborina koja je pala proteklih dana kao i najavljene nove oborine u narednom periodu pogodovati će razvoju i infekcijama uzročnikom **crne pjegavosti rozgve** *(Phomopsis viticola)* na vinovoj lozi. Ovisno o lokalitetu i sorti vinova loza, na području otoka Korčule, nalazi se u razvojnoj fazi pojave listića do razvijenih listića. U ovoj razvojnoj fazi za zaštitu od uzročnika crne pjegavosti preporučujemo primjenu zaštitnih sredstava na osnovi:

* **folpeta ( Folpan 80 WDG, Shavit F, Solofol, Futura 50 WP)**
* **mankozeba** **( Dithane M-45, Pinozeb M-45, Penncozeb 75 DG, Star 80 WP, Manfil 80 WP, Indofil 80 WP)**
* **metirama** **( Polyram DF)**

U vinogradima  ranih sorata gdje je mladica dostigla dužinu 15 cm i više i vide se grozdići preporučamo uporabu pripravaka na osnovi

**Al-fosetila i folpeta (Alfil duplo, Mikal flesh**).

Navedenim pripravcima dodati  **topivi sumpor (** **Thiovit jet, Cosavet, Chromosul, Kossan)**  radi smanjenja populacije štetnih  lozinih grinja, a koji će preventivno djelovati na uzročnika **pepelnice** *(Erysiphe necator).*

Pripravke koristiti prema uputama proizvođača, a poslije tretiranja popuniti evidencijski list o uporabi sredstava za zaštitu bilja. Praznu ambalažu zbrinuti na pravilan način.